stanford-oval/wikipedia huggingface dataset:
Stree

| Stree |
| --- | --- |

Ohjaaja:  Amar Kaushik
Käsikirjoittaja:  Raj & DK
Tuottaja:  Dinesh Vijan Raj & DK
Säveltäjä:  Sachin-Jigar
Kuvaaja:  Amalendu Chaudhary
Leikkaaja:  Hemanti Sarkar
Pääosat:  Shraddha Kapoor Rajkummar Rao
Valmistustiedot
Valmistusmaa:  Intia
Tuotantoyhtiö:  Maddock Films D2R Films
Levittäjä:  AA Films Jio Studios PHARS Film
Ensi-ilta:  30. elokuuta 2018 (Yhdistyneet arabiemiirikunnat) 31. elokuuta 2018 (Intia)
Kesto:  128 min
Alkuperäiskieli:  hindi
Seuraaja:  Stree 2
Aiheesta muualla
IMDb 
AllMovie
Infobox OKNimi-testi OK: 
Stree (hindiksi स्त्री, Strī, suom. ”Nainen”) on vuonna 2018 ensi-iltansa saanut intialainen hindinkielinen kauhukomediaelokuva, jonka on ohjannut Amar Kaushik. Keskeisiä rooleja näyttelevät Shraddha Kapoor, Rajkummar Rao, Pankaj Tripathi, Aparshakti Khurana ja Abhishek Banerjee. Juoni perustuu karnatakalaiseen Nale Ba (”Tule huomenna”) -urbaanilegendaan.
Juoni

Pienessä Chanderin kaupungissa miehet elävät Stree-nimisen pahan hengen pelossa, joka sieppaa miehiä yöllä.
Näyttelijät

| 0 | 1 | 2 |
| --- | --- | --- |
|  Rajkummar Rao  | … |  Vikrant ”Vicky” Parashar   |
|  Shraddha Kapoor  | … |  tuntematon nainen   |
|  Pankaj Tripathi  | … |  Rudra   |
|  Aparshakti Khurana  | … |  Bittu   |
|  Abhishek Banerjee  | … |  Janna   |
|  Flora Saini  | … |  Stree   |
|  Vijay Raaz  | … |  Shastri   |
|  Aakash Dabhade  | … |  Narendra   |
|  Abhishek Singh Rajput  | … |  Jannan ystävä   |
|  Atul Srivastava  | … |  Dashrath Parashar   |
|  Ramkrishna Dhakad  | … |  räätälin apulainen   |
|  Sunita Rajwar  | … |  Jannan äiti   |
|  Nora Fatehi  | … |  erikoisesiintyminen laulussa ”Kamariya”   |
|  Kriti Sanon  | … |  erikoisesiintyminen laulussa ”Aao Kabhi Haveli Pe”   |
Soundtrack

Kaikki sävellykset Sachin-Jigar.
|  |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Laulaja(t) | Kesto |  |  |  |  |  |
| 1. | ”Milegi Milegi” | Vayu | Mika Singh, Sachin-Jigar | 2.33 |  |  |  |  |  |
| 2. | ”Kamariya” | Vayu | Aastha Gill, Divya Kumar, Sachin-Jigar | 3.08 |  |  |  |  |  |
| 3. | ”Nazar Na Lag Jaaye” | Vayu | Ash King, Sachin-Jigar | 3.26 |  |  |  |  |  |
| 4. | ”Aao Kabhi Haveli Pe” | Badshah, Jigar Saraiya | Badshah, Nikhita Gandhi, Sachin-Jigar | 2.53 |  |  |  |  |  |
| 5. | ”Dil Ka Darzi” | Vayu | Vayu, Prakriti Kakar | 2.28 |  |  |  |  |  |
|  |  |  |  | 14.28 |  |  |  |  |  |
Vastaanotto

Box Office India julisti Streen ”superhitiksi”.
Aiheesta muualla

Stree Internet Movie Databasessa (englanniksi)
Stree AllMoviessa. (englanniksi)
Stereospondyli

| Stereospondyli |
| --- | --- |
 Peltobatrachus
 Myöhäispermikausi–Varhaisliitukausi  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Tetrapoda
Lahko::  †Panssarisammakot Temnospondyli
Alalahko::  †Stereospondyli  von Zittel, 1887
Alaryhmät
 †Lapillopsidae  †Lydekkerinidae  †Peltobatrachidae  †Rhinesuchidae  †Mastodonsauroidea  †Trematosauria 
Infobox OKNimi-testi OK: 
Stereospondyli on sukupuuttoon kuollut panssarisammakoiden kladi, joka eli permikauden lopulta liitukauden alkuun. Ryhmän jäsenet selvisivät permikauden joukkosukupuuttosta alueella, joka todennäköisesti sijaitsee nykyisessä Australiassa. Niinpä ne levittäytyivät adaptiivinen radiaatio -prosessin ansiosta muihin osiin Pangeaa, ja ryhmä saavutti laajimman levinneisyytensä ja monipuolisuutensa triaskauden alussa.
Fylogenia

Yates & Warren (2000) ja Damiani (2001) pohjalta:
Kirjallisuutta

Schoch, R. R. (2008) The Capitosauria (Amphibia): characters, phylogeny, and stratigraphy (Arkistoitu – Internet Archive). Palaeodiversity 1:189–226
Yates, A. M. & Warren, A. A. (2000) The phylogeny of the 'higher' temnospondyls (Vertebrata: Choanata) and its implications for the monophyly and origins of the Stereospondyli[vanhentunut linkki]. Zoological Journal of the Linnean Society 128: 77-121.
Aiheesta muualla

Mikko's Phylogeny Archive
Rengastie

| Rengastie |
| --- | --- |
Kaupunki:  Seinäjoki
Suuralue:  Kantakaupunki
Väkiluku:  27 (31.12.2022)
Lähialueet:   Itikka  Keskusta  Pohja 
Rengastie on Seinäjoen Kantakaupungissa sijaitseva liikealue. Se on osa Itikan kaupunginosaa. Vuoden 2022 lopussa Rengastiellä asui 27 asukasta.
Riitta Pesola

Riitta Hannele Pesola (s. 6. tammikuuta 1965 Espoo) on suomalainen sellisti.
Pesola aloitti sellonsoiton opiskelun Kotkan seudun musiikkiopistossa ja jatkoi opintojaan Sibelius-Akatemiassa. Hänen opettajanaan oli Arto Noras. Lisäksi hän suoritti opintoja Zara Nelsovan johdolla New Yorkin Juilliard Schoolissa. Pesola pääsi Tapiola Sinfoniettan sellistiksi syksyn 1986 koesoitoissa, jotka olivat orkesterin kaikkien aikojen ensimmäiset. Hän voitti vuoden 1986 Turun sellokilpailun. Pesola on soittanut myös Suomalaisen kamariorkesterin muusikkona.
Pesola on esiintynyt solistina ja tulkinnut runsaasti kamarimusiikkia erinäisissä kokoonpanoissa Suomessa ja kansainvälisesti. Hän on kamarimuusikkona toiminut muun muassa Trio Finlandian, Tapiola Sinfoniettan jousikvartetin ja Mitos Ensemblen jäsenenä. Pesola meni naimisiin viulisti Timo Holopaisen kanssa. Hänellä on lapsia.
Richard A. Harris

Richard A. Harris on yhdysvaltalainen leikkaaja. Hän valmistui Etelä-Kalifornian yliopistosta vuonna 1956. Hänen tunnetuimpia leikkauksia elokuvissa on ollut Titanic, Last Action Hero ja Äiti kulta.
Aiheesta muualla

Richard A. Harris Internet Movie Databasessa. (englanniksi)
Richard Stone (säveltäjä)

Richard Stone (27. marraskuuta 1953 Philadelphia – 9. maaliskuuta 2001 Los Angeles) oli yhdysvaltalainen säveltäjä, joka sai seitsemän Emmy-palkintoa musiikistaan animaatioihin. Stone sävelsi musiikkia Animaaniset-, Bittipää-, Histeria!-, Äly ja Väläys-, Taz-Mania-, Road Rovers- ja Sylvesteri ja Tipi: Dekkarit -sarjoihin. Hän teki myös elokuvamusiikkia, muiden muassa elokuviin Sundown: The Vampire in Retreat ja Koston paholainen.
Stone oli sävellyksen lisäksi opiskellut sellonsoittoa. Hän mukaili Carl Stallingin tyyliä ja otti musiikkiinsa vaikutteita jazzista, Broadway-musiikista, countrysta ja rockista. Hän kuoli haimasyöpään 47-vuotiaana.
Richard-Toll

| Richard-Toll |
| --- | --- |
 Compagnie sucrière sénégalaisen sokeritehdas.
 Richard-Toll
 Koordinaatit: 16°27′57″N, 15°40′46″W 
Valtio:  Senegal
Alue:  Saint-Louisin alue
Departementti:  Daganan departementti
Hallinto:  
 – Hallinnon tyyppi:  kunta
Pinta-ala:  
 – Kokonaispinta-ala:  40 km²
Väkiluku (2013):  59 400
Infobox OKVirheellinen NIMI-arvo: 
Richard-Toll on kaupunkikunta Saint-Louisin alueen Daganan departementissa Senegalissa. Se sijaitsee Senegaljoen varrella 20 kilometriä Daganasta länteen. Kunnassa on 59 400 asukasta (vuonna 2013, väestönlaskenta).
Kunnan pinta-ala on 40 neliökilometriä. Sen kautta virtaa Guiersjärveä ruokkiva Taouey. Maisemaa leimaavat keinokastellut sokeriruoko- ja riisipellot. Asukkaista 65 % on wolofeja, 18 % fulbeja, 4 % maureja ja 3 % diolia.
Paikkakunta on saanut nimensä ranskalaisen kasvitieteilijän Jean Michel Claude Richardin vuonna 1822 perustamasta kokeiluviljelmästä. Sen nimi tarkoittaa paikallisella kielellä ”Richardin peltoa”. Vuonna 1945 perustettiin keinokastelualue Mission Agricole du Sénégal. Kunnan väkiluku on kasvanut viime vuosikymmeninä voimakkaasti.
Richard-Tollin kautta kulkee Saint-Louisin ja Kidiran välinen maantie N2. Kunnassa sijaitsee yksi Senegalin suurimmista teollisuuslaitoksista, vuonna 1970 perustettu sokeritehdas Compagnie sucrière sénégalaise. Muita elinkeinoja ovat maanviljely, pienimuotoinen kaupankäynti, käsityöammatit ja palvelut.
Paikallinen nähtävyys on Senegalin kuvernöörin Jacques-François Rogerin 1820-luvulla rakennuttama virka-asunto.
Aiheesta muualla

Kuvia tai muita tiedostoja aiheesta Richard-Toll Wikimedia Commonsissa
Risto Ojanen

Risto Ojanen on seuraavien henkilöiden nimi:
Risto Ojanen (s. 1927), suomalainen yritysjohtaja
Risto Ojanen (s. 1949), suomalainen toimittaja, Porin Teatterin johtaja 1997–1999
Risto Ojanen (s. 1983), suomalainen jalkapalloilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Risto Ojanen”, voi hakea sivunnimihaulla, laajalla sivunnimihaulla tai tekstihaulla.
Richard Sundberg

| Richard Sundberg> Henkilötiedot |
| --- | --- |
Koko nimi:  Richard Sundberg
Syntynyt: 24. toukokuuta 1992 (ikä 32)
Kansalaisuus:   Suomi
Käsipalloilija
Pituus:  189 cm
Paino:  105 kg
Pelipaikka:  vasen puolustaja
Junioriseurat
:  GrIFK HC West
Seurajoukkueet
2008-2014 2014-2015 2015-:  HC West TV Bittenfeld HC West
Maajoukkueet
:  Suomi
Richard Sundberg (s. 24. toukokuuta 1992) on suomalainen käsipalloilija, joka edustaa SM-liigassa pelaavaa GriFK Elit. Pelipaikaltaan 189-senttinen ja 105-kiloinen Sundberg on vasen puolustaja. Hän kuuluu myös Suomen käsipallomaajoukkueeseen.
Sundberg debytoi HC Westin paidassa SM-liigassa kaudella 2008-2009. Kausilla 2010-2011 ja 2011-2012 hän saavutti seuran kanssa Suomen mestaruuden ja kaudella 2011-2012 Sundberg ansaitsi myös vuoden komeetta palkinnon (vuoden nuori pelaaja). Kausilla 2008-2009 ja 2009-2010 Sundberg saavutti SM-hopeaa ja kaudella 2012-2013 SM-pronssia. Kaudella 2013-2014 hänet valittiin liigan tähdistöjoukkueeseen. Heinäkuussa 2014 Sundberg siirtyi Saksan 2. Bundesliigan TV Bittenfeldiin, jossa hän pelasi yhden kauden, jonka päätteeksi seura nousi Bundesliigaan. Kesäkuussa 2015 Sundberg palasi takaisin HC Westiin, ja pelaa nykyään Grifk Elitin riveissä.
Sundberg on pelityyliltään yllättävän nopea kokoonsa nähden, ja omaa kovan heittokäden. Hänen vahvuus ja kovuus tulevat parhaiten esille puolustuksessa.
Richard Taylor

Richard Taylor voi tarkoittaa:
Richard Taylor (1781–1858), englantilainen toimittaja
Richard Taylor (1826–1879), Etelävaltioiden kenraali
Richard Taylor (1919–2003), yhdysvaltalainen filosofi
Richard R. Taylor (1922–1978), yhdysvaltalainen lääkärikenraali
Richard E. Taylor (1929–2018), kanadalainen fyysikko
Richard Taylor (s. 1934), brittiläinen poliitikko
Richard Taylor (s. 1962), brittiläinen matemaatikko
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Richard Taylor”, voi hakea sivunnimihaulla, laajalla sivunnimihaulla tai tekstihaulla.
Silakka

| Silakka |
| --- | --- |
 Silakkaa
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Sillikalat Clupeiformes
Alalahko::  Clupeoidei
Heimo::  Sillit Clupeidae
Suku::  Clupea
Laji::  Silli harengus
Alalaji::  membras
Kolmiosainen nimi
 Clupea harengus membras  Linnaeus, 1761 
Katso myös
   Silakka Wikispeciesissä  
Infobox OKNimi-testi OK: 
Silakka eli haili (Clupea harengus membras) on Itämeressä elävä sillin alalaji. Silliin verrattuna silakka on pienempi ja vähärasvaisempi. Biologisesti silli ja silakka ovat samaa lajia, eli niillä on samanlainen perimä, eikä niiden välillä ole jyrkkää rajaa. Käytännössä silli ja silakka erotetaan kaupallisessa mielessä Suomessa virallisella Kauppa- ja teollisuusministeriön päättämällä määräyksellä siten, että vain yli 10 painoprosenttia rasvaa sisältävästä sillistä saa käyttää sillin nimeä ja vähärasvainen kala on kaupattava silakkana. Ruotsissa silakaksi (strömming) on kutsuttu Kalmarin ja Puolan rannikon välisen linjan itäpuolelta pyydettyä silliä.
Silakka on parvikala. Silakka on Viron kansalliskala ja Varsinais-Suomen maakuntakala.
Koko ja ulkonäkö

Silakka on tavallisesti 14–18 cm pitkä, joskus jopa 30–35 cm. Normaalikokoinen silakka painaa 30–100 grammaa. Suomen suurin silakka on vuodelta 2002, ja se painoi 726  grammaa.
Ulkonäöltään silakan voi sekoittaa kilohailiin. Kalat erottaa kuitenkin esimerkiksi vatsaa silittämällä: kilohailin vatsan suomut tuntuvat käteen teräviltä.
Lisääntyminen

Silakalla on eri aikaan kutevia populaatioita. Suurin osa niistä kutee alkukesällä, pieni vähemmistö syksyllä. Silakka kutee suurissa parvissa aivan matalikosta jopa kymmenen metrin syvyyteen, kunhan paikka on kovapohjainen, soran, hiekan ja kasvillisuuden peitossa. Mäti takertuu alustaan. Poikaset kuoriutuvat parin viikon päästä. Poikaset kasvavat ensimmäisenä kesänään 8–10 cm:n pituisiksi.
Kalastus ja käyttö

Silakka on saalismäärältään Suomen tärkein kala. Sitä pyydetään nykyisin pääasiassa troolaamalla. Suomen ammattikalastajien saalis vuonna 2010 oli noin 92 miljoonaa kiloa. Noin 69 miljoonaa kiloa eli kolme neljännestä suomalaisten silakkasaaliista pyydetään Selkämereltä, 14,5 miljoonaa Saaristomereltä. Suomenlahdelta saatiin vuonna 2010 silakkaa enää 3,4 miljoonaa kiloa, kun 1980-luvun saaliit olivat 20 miljoonaa, ja vielä 1990-luvulla 7–12 miljoonaa kiloa vuodessa. Suurin osa saaliista menee rehuksi turkistarhoille ja lohenkasvattamoille. Suurikokoisen silakan käyttöä ihmisravintona on suositeltu rajoitettavaksi sen sisältämien ympäristömyrkkyjen takia. 2020-luvun alussa noin viidennes saaliista meni ulkomaille, ja Suomeen jääneestä silakasta käytettiin elintarvikkeena viidesosa.
Vuonna 2018 kotimaista silakkaa kulutettiin Suomessa keskimäärin 310 grammaa henkilöä kohden. Kulutetusta kalasta 90,3 prosenttia oli peräisin kaupallisesta kalastuksesta ja 9,7 prosenttia taas vapaa-ajankalastuksesta.
Kalastus ja käyttö > Silakan onginta

Silakka syö eläinplanktonia, joten sitä on turha pyytää syötillä. Litkalla niitä sen sijaan saa ongituksi varsinkin keväällä, muun muassa Helsingin silloilta.
Kalastus ja käyttö > Silakkaruoka

Ruokakalana silakka on edullinen ja ravinteikas. Se on myös Suomen monipuolisin ruokana käytetty kalalaji, jonka asema on säilynyt jo pitkään. Suolasilakka (suolattu), savusilakka (savustettu) ja hiilisilakka (hiillostettu) ovat osa suomalaista ruokaperinnettä. Ruotsalaisten perinneherkkuna pidetään bakteerikäymisellä valmistettua hapansilakkaa, jonka haju on erikoinen ja voimakas.
Silakassa on muiden rasvaisten kalojen tavoin EPA-happoja sekä vitamiineja ja hivenaineita, etenkin kalsiumia, fosforia ja D-vitamiinia. Kalsiumia ja fosforia on eniten kalojen ruodoissa.
Alla olevassa taulukossa luetellaan perusravintoaineiden sekä kolesterolin, EPA-rasvahappojen ja fosforin pitoisuudet eräissä yleisissä ruokalajeissa. Taulukossa on eritelty kokonaisenergian jakautuminen prosentteina: vaikka silakkapihvien massasta vain 12,3 % on rasvaa, se tuottaa 58 % koko tuotteen energiamäärästä.
|   | Kalapuikot uunissa  | Silakkapihvit | Lihapullat |
| --- | --- | --- | --- |
| Energiaa | 270 kcal | 187 kcal | 240 kcal |
| Valkuaisaineita | 14,9 g (23 %) | 15,6 g (34 %) | 18,4 g (31 %) |
| Rasvaa | 9,3 g (30 %) | 12,3 g (58 %) | 15,6% (58 %) |
| Hiilihydraatteja | 31,2 g (47 %) | 3,5 g (8 %) | 6,6 g (11 %) |
| EPA-rasvahappoja | 61 mg | 232 mg | 2 mg |
| Kolesterolia | 41,9 mg | 80,7 mg | 96,1 mg |
| Fosforia | 152,8 mg | 228,2 mg | 166,5 mg |
| Kalsiumia | 9,6 mg |  337 mg | 20,2 mg |
| D-vitamiinia | 0,9 μg | 17,5 μg | 0,5 μg |
Kalastus ja käyttö > Terveysvaikutukset ja käyttörajoitukset

Itämeren silakkaan sen ikääntyessä kerääntyvien terveydelle vaarallisten organohalogeenien (dioksiinien) pitoisuudet ylittävät Euroopan unionin elintarvikkeissa salliman rajan (8 pg/g). Suomella ja Ruotsilla oli kuitenkin vuoden 2011 loppuun asti poikkeuslupa myydä rajan ylittävää kalaa. Suurikokoisen, yli 17 cm pitkän silakan syöntiä suositellaan kuitenkin rajoitettavaksi 1–2 kertaan kuukaudessa.
Silakan käytön ympäristövaikutukset

Luonnonvarakeskus arvioi vuonna 2016, että silakan kalastaminen poistaa Itämerestä vuosittain 500 tonnia fosforia ja 2 700 tonnia typpeä, mikä vuoksi kalastuksella on näiltä osin myönteinen vaikutus Itämeren tilaan.
Aiheesta muualla

NOAA Photo Library (kuva)
RKTL – Silakka
Silakan litkaus opas
Silakkapihvi savustettuna.
Turun silakkamarkkinat vuonna 2014.
Svenja Würth

| Svenja Würth |
| --- | --- |

Henkilötiedot
Syntynyt: 20. elokuuta 1993 (ikä 31)
Mäkihyppääjä
Seura:  SV Baiersbronn
Maailmancup
Kaudet:  2011–
Palkintokorokkeella:  1
Naisten Continental Cup
Kaudet:  2006–
 Tietolaatikko päivitetty 27. helmikuuta 2017 
| Mitalit> Maa:   Saksa.Naisten mäkihyppy.MM-kilpailut  | Mitalit> Maa:   Saksa.Naisten mäkihyppy.MM-kilpailut  | Mitalit> Maa:   Saksa.Naisten mäkihyppy.MM-kilpailut  | Maa:   Saksa> Naisten mäkihyppy. |
| --- | --- | --- | --- |
|  Kultaa | Lahti 2017 | sekajoukkuemäki |  |
Svenja Würth (s. 20. elokuuta 1993) on saksalainen entinen mäkihyppääjä ja nykyinen yhdistetyn kilpailija. Seuratasolla hän edustaa SV Baiersbronnia.
Mäkihyppy

Würth debytoi Mäkihypyn Continental Cupissa vuonna 2006 ja oli parhaimmillaan neljäs Oberwiesenthalissa elokuussa 2015. Maailmancupissa hän debytoi Hinterzartenissa tammikuussa 2012 sijoittuen heti viidenneksi. Ainoan palkintosijansa hän saavutti Ljubnossa 12. helmikuuta 2017 sijoituttuaan kolmanneksi. Maailmancupin kokonaiskilpailussa hän oli kaudella 2016–2017 kymmenes.
Aikuisten arvokisadebyyttinsä Würth teki Val di Fiemmen MM-kilpailuissa 2013, joissa hän oli normaalimäen kilpailussa 21:s. Lahden MM-kilpailuissa 2017 hän voitti sekajoukkuemäessä maailmanmestaruuden ja oli normaalimäen kilpailussa kuudes. Nuorten MM-kilpailuissa hän oli mukana Saksan joukkueessa voittamassa hopeaa vuonna 2012 sekä pronssia vuonna 2013.
Yhdistetty

Würth kilpaili yhdistetyn maailmancupissa ensimmäisen kerran Ramsaussa joulukuussa 2020 sijoittuen 24:nneksi. Kymmenen parhaan joukkoon hän sijoittui ensimmäisen kerran oltuaan kymmenes Otepäässä tammikuussa 2023. Parhaimmillaan hän on ollut yhdeksäs molemmissa Schonachin kilpailuissa helmikuussa 2023.
Würth sijoittui MM-kilpailuissa 17:nneksi Oberstdorfissa 2021 ja 13:nneksi Planicassa 2023 .
Risto Ojanen (toimitusjohtaja)

Risto Ensio Ojanen (12. tammikuuta 1927 Porvoo – 8. toukokuuta 1997 Sipoo) oli suomalainen yritysjohtaja. Hän oli koulutukseltaan kauppatieteiden maisteri. Hän oli Finnairin markkinointijohtaja 1974–1985 ja Gunnar Korhosen jälkeen toimitusjohtaja 1985–1990.. Ojanen kuoli tapaturmaisesti kesäasunnollaan Sipoossa.
Richard A. Knaak

Richard A. Knaak (s. 1961) on yhdysvaltalainen kirjailija. Hän on kirjoittanut Dragonlance-romaaneja, Dragonrealm-sarjaa. Hän työskentelee Blizzard Enterntaimentilla, jossa hän toimii kirjoittajana Warcraft-novelleille sekä Diablo-sarjalle. Hän on opiskellut retoriikkaa Illinois'n yliopistossa ja asuu Illinois'ssa ja Arkansas'ssa.
Aiheesta muualla

Kotisivut (englanniksi)
Sari Peltoniemi: Tulitraakki (Arkistoitu – Internet Archive). Kalaksikukko 31.7.1999.
Slovenia talviolympialaisissa 2010

Slovenian joukkue avajaisissa.
Slovenia osallistui Vancouverin talviolympialaisiin 2010 47 urheilijan voimin. Maa saavutti kolme mitalia, kaksi hopeista ja yhden pronssisen. Maan lippua avajaisissa kantoi Tina Maze.
Mitalistit > Hopeaa

Tina Maze – alppihiihto, naisten supersuur-pujottelu
Tina Maze – alppihiihto, naisten suurpujottelu
Mitalistit > Pronssia

Petra Majdič – maastohiihto, naisten sprintti
Svenljunga

| Svenljunga |
| --- | --- |
 Svenljunga
 Koordinaatit: 57°30′N, 13°07′E 
Valtio:   Ruotsi
Lääni:  Länsi-Götanmaan lääni
Maakunta:  Länsi-Götanmaa
Kunta:  Svenljungan kunta
Pinta-ala:  
 – Maa:  4,38 km²
Väkiluku:  3 418
 – Väestötiheys:  780,4 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Svenljunga on samannimisen Svenljungan kunnan keskustaajama. Se sijaitsee Länsi-Götanmaan läänissä ja Länsi-Götanmaan historiallisessa maakunnassa Länsi-Ruotsissa. Vuoden 2010 lopussa taajamassa oli 3 418 asukasta.
Svenljunga oli 1970-luvun alun kuntauudistukseen asti kauppala.
Väestönkehitys

| Svenljungan taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 2 570 | 2 570 |
| 1965 | 1965 |    | 2 443 | 2 443 |
| 1970 | 1970 |    | 2 786 | 2 786 |
| 1975 | 1975 |    | 3 189 | 3 189 |
| 1980 | 1980 |    | 3 412 | 3 412 |
| 1990 | 1990 |    | 3 519 | 3 519 |
| 1995 | 1995 |    | 3 679 | 3 679 |
| 2000 | 2000 |    | 3 405 | 3 405 |
| 2005 | 2005 |    | 3 379 | 3 379 |
| 2010 | 2010 |    | 3 418 | 3 418 |
Lähde: Statistiska centralbyrån (SCB).
Aiheesta muualla

Wikimedia Commonsissa on kuvia tai muita tiedostoja aiheesta .
Länsi-Götanmaan läänin kuntien keskustaajamat
Riihikoski

Pöytyän entinen sairaala
Pöytyän kunnantalo
Pöytyän Kisariihi
Riihikoski on kylä, taajama ja toinen Pöytyän kunnan hallinnollisista keskuksista Kyrön ohella. Vuonna 2021 taajamassa oli 1 555 asukasta ja sen pinta-ala oli 6,05 km². Ennen kuntaliitosta Karinaisten kanssa vuonna 2005 Riihikoski oli Pöytyän ainut taajama. Kylä sijaitsee kantatien 41 vieressä ja sen läpi kulkee yhdystie 2255.
Riihikoskella on mm. kaksi ruokakauppaa, Neste, asiamiesposti, apteekki, kunnantalo, terveysasema, yhtenäiskoulu, kirjasto sekä liikuntahalli Pöytyän Kisariihi.
Risto Ojanen (jalkapalloilija)

| Henkilötiedot |
| --- | --- | --- | --- |
Syntymäaika: 12. tammikuuta 1983 (ikä 41)
Syntymäpaikka: Helsinki, Suomi
Pelipaikka: hyökkääjä
Pituus: 181 cm
Junioriseurat
1996: FinnPa
1997–2000: HJK
Seurat
| Vuodet | Seura | O | (M) |
| 2001–2002 | Jokerit | 16 | (0) |
| 2001 | → Jokrut | 10 | (4) |
| 2002 | → FJK (laina) | 2 | (0) |
| 2003–2005 | Allianssi | 26 | (5) |
| 2006 | TamU | 8 | (0) |
| 2006 | → FC Hämeenlinna (laina) | 1 | (0) |
| 2007 | Viikingit | 19 | (4) |
| 2008 | FC Tavastia |  |  |
| Yhteensä | Yhteensä | 82 | (13) |
Maajoukkue
| 1999 | Suomi U16 | 8 | (4) |
| 2000 | Suomi U17 | 3 | (0) |
| 2001 | Suomi U18 | 6 | (2) |
| 2004–2005 | Suomi U21 | 5 | (1) |
 Seurajoukkueuran tilastot kattavat vain kansalliset sarjat.
Risto Ojanen (s. 12. tammikuuta 1983 Helsinki) on entinen suomalainen jalkapalloilija. Hän oli pelipaikaltaan hyökkääjä tai hyökkäävä keskikenttäpelaaja.
Ojanen on Helsingin Jalkapalloklubin kasvatti. Kaudella 2007 hän pelasi Veikkausliigaa FC Viikingeissä, jonne hän siirtyi helmikuussa 2007 Tampere Unitedista. Kaudella 2006 Ojanen ei onnistunut vakiinnuttamaan pelipaikkaansa Unitedin avauskokoonpanossa. Hänen kautensa kuluikin pääasiassa vaihtomiehen roolissa. Pääsarjatasolla hän on edustanut myös FC Jokereita ja AC Allianssia. Ojanen pelasi urallaan yhteensä 60 Veikkausliiga-ottelua, joissa teki yhdeksän maalia.
Ojanen on edustanut nuorten maajoukkuetta viidesti ja poikamaajoukkueita yhteensä 17 kertaa.
Richard Dogbeh

Richard Dogbeh (1932 Cotonou – 23. marraskuuta 2003 Cotonou Benin), synt. Gbèmagon Richard Dogbeh, oli Togossa syntynyt ja Beninissä vaikuttanut kirjailija ja opettaja. Hän toimi Beninin (vuoteen 1975 Dahomey) hallituksen opetusministerinä vuosina 1963–1966. Hän kuului myös Unescon asiakirjojen, kirjastojen ja arkistojen kansainväliseen neuvoa-antavaan komiteaan ja toimi Unescon koulutusjärjestelmien asiantuntijana lähes koko Länsi-Afrikassa.
Kirjailijana Dogbeh aloitti nuorena, ja hän sai romaanistaan jo 16-vuotiaana maansa "Institut Français d'Afrique Noire" -palkinnonselvennä. Hän julkaisi myös esseitä, runoja ja tarinoita.
Tuotanto

Richard Dogbeh kirjoitti useita runokokoelmia: Les Eaux du Mono (1963), Rives mortelles (1964), Voyage au pays de Lénine (1967), Cap Liberté (1969).
Aiheesta muualla

Richard Dogbeh Oxford Reference. Oxford University Press. Viitattu 18.1.2019. (englanniksi)
Beninin kansalliskirjasto(ranskaksi)